laion/Wikipedia-Exotic huggingface dataset:
Trap Queen

Trap Queen הוא שיר של הראפר האמריקאי פטי ואפ. השיר יצא לאור ב-22 באפריל 2014 כסינגל הבכורה של הראפר, לאחר שפורסם לראשונה באופן מקוון חודש קודם לכן. הסינגל יצא מחדש ב-15 בדצמבר באותה השנה דרך חברת התקליטים 300 אנטרטיינמנט. השיר זכה לביקורות אוהדות ולשבחים רבים. השיר היה ללהיט רדום, והיווה את כניסתו הראשונה של פטי ואפ למצעד הסינגלים האמריקאי בילבורד הוט 100 באמצע שנת 2015, שם הגיע לבסוף למקום השני. השיר שהה במצעד במשך 25 שבועות רצופים, והגיע בארצות הברית למעמד יהלום. ההופעה הראשונה של פאי ואפ עם השיר הייתה בטקס פרסי הסרטים והטלוויזיה של MTV לשנת 2015, יחד עם הלהקה פול אאוט בוי. בהמשך הופיע עם השיר גם בתוכניות The Tonight Show Starring Jimmy Fallon, Jimmy Kimmel Live! ו-Wild 'n Out, ובטקס פרסי ה-BET לשנת 2015. בטקס פרסי גראמי ה-58 הועמד השיר לפרס שיר הראפ הטוב ביותר ולפרס לביצוע הראפ הטוב ביותר. מאחר שזכה לפרסום רב, לשיר יצאו מספר רמיקסים לא רשמיים. זמרים שונים הוציאו גרסאות בהן הם משתתפים בשיר, ביניהם פרנץ' מונטנה, Fabolous, ריק רוס וFat Trel, יו גוטי, קוואבו, ליל קים Shy Glizzy ו-Da Brat. את הרמיקס של קוואבו אהב פטי ואפ, ומאוחר יותר שילב אותו ברמיקס הרשמי של השיר, בו השתתף גם גוצ'י מיין, הראפר המועדף על ואפ. הרמיקס הרשמי לשיר יצא לאור ב-4 במאי 2015 בארצות הברית, במקביל לגרסה הבינלאומית של הרמיקס, בה השתתפה גם הראפרית אזיליה בנקס. מידע על היצירה "Trap Queen" באתר מיוזיק בריינז סרטון השיר "Trap Queen" באתר יוטיוב Fetty Wap Sued Over 'Trap Queen' Beat, Billboard, ‏2016-09-29 Fetty Wap Talks His Meteoric Rise to Fame in Candid Interview, HYPEBEAST Brittany Spanos, Brittany Spanos, Fetty Wap Goes Hard on New Song 'Boomin, Rolling Stone, ‏2015-06-24 (באנגלית) JENELLE JANCI | Staff Writer, 'Trap Queen' rapper/singer Fetty Wap is coming to the Chameleon Club in January, LancasterOnline (באנגלית) Gold & Platinum, RIAA (באנגלית) Watch Fetty Wap & Fall Out Boy Perform 'Trap Queen' at MTV Movie Awards, Billboard, ‏2015-04-12 Jason Brow, Fetty Wap Gets The Crowd Moving With Hot ‘Trap Queen’ Performance At 2015 BET Awards, Hollywood Life, ‏2015-06-29 (באנגלית) Grammy Nominations 2016: See the Full List of Nominees, בילבורד, ‏2015-12-07 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) Roger KrastzPublished: February 26, 2015, 8 Remixes of Fetty Wap's Hit Single 'Trap Queen' - XXL, XXL Mag (באנגלית) C. Vernon Coleman IIPublished: March 7, 2015, Rick Ross and Fat Trel Remix Fetty Wap's 'Trap Queen' - XXL, XXL Mag (באנגלית) Fetty Wap Shares “Trap Queen” Remix With Gucci Mane And Quavo, The FADER (באנגלית) Trap Queen (feat. Azealia Banks, Quavo, Gucci Mane) - Single by Fetty Wap, Apple Music (באנגלית) [1] [2] [3] Official Hip Hop and R&B Singles Chart Top 40 | Official Charts Company, www.officialcharts.com (באנגלית) [4] מידע על Trap Queen, באתר המצעד האיטלקי, ארכיון מידע על Trap Queen, באתר המצעד הגרמני מידע על Trap Queen, באתר מצעד דנמרק מידע על Trap Queen, באתר המצעד הנורווגי מידע על Trap Queen, באתר המצעד של ניו זילנד מידע על Trap Queen, באתר המצעד הצרפתי, ארכיון מידע על Trap Queen, באתר המצעד השוודי Hot 100 Songs - Year-End, מגזין בילבורד Hot 100 Songs - Decade-End, מגזין בילבורד Hot R&B/Hip-Hop Songs - Decade-End, מגזין בילבורד Hot 100 60th Anniversary Chart, מגזין בילבורד
Finesse

"Finesse" (בעברית: "עֲדִינוּת" או "תַחְבּוּלָה") הוא סינגל שהוקלט על ידי הזמר-יוצר האמריקאי ברונו מארס, ביחד עם הראפרית האמריקאית קארדי בי. השיר יצא לאור ב-4 בינואר 2018, על ידי חברת התקליטים אטלנטיק רקורדס כסינגל מתוך האלבום, 24K Magic. השיר הגיע למקום השלישי במצעד הבילבורד הוט 100. השיר נכתב על ידי ברונו מארס, פיליפ לורנס, כריסטופר ברודי בראון, ג'יימס פאונטלרוי, ג'ונתן ייפ, ריי רומולוס, ג'רמי ריבס, ריי מק'קולו השני, קארדי בי וקלנורד רפאל והוקלט במקור בגרסה בה לא הופיעה הראפרית האמריקאית קארדי בי, אלא בגרסת סולו שהוקלטה על ידי ברונו מארס בלבד. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-525 מיליון השמעות. איגוד תעשיית ההקלטות האמריקאי העניק לשיר את תואר הפלטינה המרובעת על מכירות של למעלה מארבעה מיליון עותקים במדינה, מה שהופך אותו לאחד מהשירים הנמכרים ביותר בארצות הברית בשנה בה הוא יצא. השיר נכלל ברשימת השירים המצליחים ביותר בכל הזמנים של ולוניה ופלנדריה. מידע על היצירה "Finesse" באתר מיוזיק בריינז מידע על הסינגל "Finesse" באתר מיוזיק בריינז מידע על היצירה "Finesse" באתר Discogs סרטון השיר "Finesse" באתר יוטיוב ברונו מארס, פיליפ לורנס, כריסטופר ברודי בראון, ג'יימס פאונטלרוי, ג'ונתן ייפ, ריי רומולוס, ג'רמי ריבס, ריי מק'קולו השני, קארדי בי, קלנורד רפאל What We Know About The New Bruno Mars Album So Far, Billboard, ‏2016-10-06 BB CHART Bruno Mars – Finesse (באנגלית), נבדק ב-2020-09-24 Bruno Mars (Ft. Cardi B) – Finesse (Remix) (באנגלית), נבדק ב-2020-09-24 Finesse - Remix; feat. Cardi B, נבדק ב-2020-09-24 Gold & Platinum, RIAA (באנגלית) ultratop.be - ULTRATOP BELGIAN CHARTS, ultratop.be ultratop.be - ULTRATOP BELGIAN CHARTS, ultratop.be Bruno Mars & Cardi B – Finesse, BPI
אדולפו פרס אסקיבל

אדולפו פרס אסקיבל (בספרדית: Adolfo Pérez Esquivel; נולד ב-26 בנובמבר 1931) הוא פעיל חברתי ואמן ארגנטינאי. זכה בפרס נובל לשלום לאור התנגדותו למשטר הצבאי בארגנטינה. אסקיבל נולד בבואנוס איירס בשנת 1931 לדייג שהיגר מגליסיה שבספרד. אמו נפטרה כשהיה בן שלוש, ולמרות עוניו למד בבית הספר לאמנויות יפות של מנואל בלגרנו ובאוניברסיטה הלאומית בלה פלאטה, שם הוכשר כצייר ופסל. בסופו של דבר הגיע אסקיבל למשרת פרופסור ולימד במסגרות שונות. בין השאר אסקיבל לימד קבוצות של נוצרים פציפיסטים ובשנת 1974 עזב את ההוראה על מנת לעסוק בעזרה לעניים באמריקה הלטינית. לאחר ההפיכה הצבאית ב-1976 ועלייתו לשלטון של חורחה רפאל וידלה החל אסקיבל לקשר בין ארגונים לזכויות אדם במדינה. בנוסף על כך, אסקיבל הקים ארגונים לתמיכה במשפחות הרוגי המלחמה המלוכלכת ותמך בארגון אמהות פלאסה דה מאז'ו. בשנת 1977 הוא נאסר העל ידי המשטרה הפדרלית ועונה ללא משפט למשך 14 חודשים. ב-10 בדצמבר 1980 קיבל פרס נובל לשלום. הוא תרם את כספי הפרס לצדקה. הוא מונה לפרופסור ללימודי שלום וזכויות אדם באוניברסיטת בואנוס איירס בשנת 1998. בזמן 2011 הביע אסקיבל התנגדות עזה למעורבות האירופית במלחמת האזרחים בלוב והזהיר מפני התערבות במלחמת האזרחים בסוריה. ביוני 2017 התבטא בעד שלטונו ניקולאס מדורו בוונצואלה וטען כי ונצואלה "עוברת ניסיון הפיכה בתזמור ארצות הברית". מדיה וקבצים בנושא אדולפו פרס אסקיבל בוויקישיתוף אדולפו פרס אסקיבל, במסד הנתונים הקולנועיים IMDb (באנגלית) אדולפו פרס אסקיבל, באתר פרס נובל (באנגלית) אדולפו פרס אסקיבל, באתר אנציקלופדיה בריטניקה (באנגלית)
Ahora Dice

Ahora Dice (באנגלית: Now She Says, ובעברית: עכשיו היא אומרת) הוא סינגל שהוקלט על ידי כריס ג'דיי, בהשתתפות ארקנגל, ג'יי באלווין ואוזונה. בהמשך, יצא רמיקס רשמי של השיר בו משתתפים הראפרים קארדי בי, אופסט ואנואל AA. השיר יצא על ידי חברת התקליטים יוניברסל לטין. השיר הגיע למקום החמישי במצעד השירים מתחת להוט 100. השיר נכתב על ידי ז'אן פייר סוטו פסקואל, רפאל פינה ולואיס א. אורטיז ובמקור בוצע על ידי כריס ג'דיי, ארקנגל, ג'יי באלווין ואוזונה ללא קארדי בי, אופסט ואנואל AA. בהמשך, נודע כי רמיקס רשמי של השיר בהשתתפות השלושה עתיד לצאת לאור והוא הופץ כמה ימים לאחר מכן ברשתות הזרמות המדיה השונות. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-448 מיליון השמעות. איגוד תעשיית ההקלטות האמריקאי העניק לשיר את תואר הפלטינה הלטינית הכפולה על מכירות של למעלה מ-120,000 עותקים במדינה, מה שהופך אותו לאחד מהשירים הלטיניים הנמכרים ביותר בארצות הברית בשנה בה הוא יצא. השיר נכלל ברשימת השירים המצליחים ביותר בשנת 2017 במקסיקו. מידע על הסינגל "Ahora Dice" באתר מיוזיק בריינז סרטון השיר "Ahora Dice" באתר יוטיוב ז'אן פייר סוטו פסקואל, רפאל פינה, לואיס א. אורטיז, קארדי בי, אופסט, אנואל AA Latin Streaming Songs Chart, Billboard Ahora Dice (Real Hasta La Muerte Remix) [feat. Cardi B, Offset, Anuel & Arcángel - Single by Chris Jeday, J Balvin & Ozuna], Apple Music (באנגלית) BB CHART Ahora Dice, נבדק ב-2020-09-24 Gold & Platinum, RIAA (באנגלית) AMPROFON, web.archive.org, ‏2018-04-25 "Gold & Platinum - RIAA". RIAA (באנגלית אמריקאית). נבדק ב-2018-05-10.
On Me (שיר של מיק מיל)

On Me (בעברית: עליי) הוא שיר שהוקלט על ידי הראפר האמריקאי מיק מיל, ביחד עם הראפרית האמריקאית קארדי בי, מתוך אלבום האולפן הרביעי שלו, Championships. השיר יצא לאור בשנת 2018, על ידי חברות התקליטים אטלנטיק רקורדס ומייבאך מיוזיק גרופ, ביחד עם שאר שירי האלבום. השיר הגיע למקום ה-13 במצעד שירי ה-R&B\היפ הופ. השיר נכתב על ידי מיק מיל, ניג'ה צ'ארלס, קארדי בי, שונדרה קרופורד ודזמונד פיטרסון והופק על ידי בנגלדש ובני וונד3ר. איגוד תעשיית ההקלטות האמריקאי העניק לשיר את תואר הזהב על מכירות של למעלה מ-500,000 עותקים במדינה, מה שהופך אותו לאחד מהשירים שלא יצאו כסינגל, הנמכרים ביותר בארצות הברית בשנת צאתו. בספוטיפיי זכה השיר להצלחה, כאשר צבר למעלה מ-49 מיליון השמעות מבלי שיצא כסינגל. האודיו המלא של השיר הועלה ליוטיוב ב-30 בנובמבר 2018. נכון לדצמבר 2019, מונה הצפיות שלו עומד על למעלה מ-10 מיליון צפיות. מידע על היצירה "On Me" באתר מיוזיק בריינז סרטון השיר "On Me" באתר יוטיוב מיק מיל, ניג'ה צ'ארלס, קארדי בי, שונדרה קרופורד, דזמונד פיטרסון Cardi B and Meek Mill May Have a Bangladesh Banger Coming, Complex (באנגלית) Cardi B & Meek Mill's Collaboration Previewed In New Snippet, HotNewHipHop (באנגלית) BB CHART Meek Mill (Ft. Cardi B) – On Me (באנגלית), נבדק ב-2020-09-24 Gold & Platinum, RIAA (באנגלית) On Me (feat. Cardi B) – Meek Mill, a playlist by andrew_carr_ on Spotify, Spotify Meek Mill - On Me feat. Cardi B [Official Audio]
ארתור לואיס

סר ויליאם ארתור לואיס (באנגלית: William Arthur Lewis;‏ 23 בינואר 1915 – 15 ביוני 1991) היה כלכלן סנט לוסי-בריטי ופרופסור באוניברסיטת פרינסטון. זוכה פרס נובל לכלכלה לשנת 1979. לואיס נולד ב-23 בינואר 1915 בסנט לוסיה, שהייתה בתקופה זו תחת שלטון האימפריה הבריטית. לואיס הוא הרביעי מבין חמישה ילדים להורים שהיגרו מאנטיגואה וברבודה. אביו נפטר כשהיה בן 7 ואמו של לואיס גידלה אותו לבד. לואיס היה מחונן וסיים את לימודיו בגיל 14. לואיס החל ללמוד בבית הספר לכלכלה של לונדון, והיה האדם השחור הראשון שהחל ללמוד במוסד. בתקופה זו למד אצל ליונל רובינס, פרידריך האייק וג'ון היקס. בשנת 1940 סיים את הדוקטורט בלונדון. בשנת 1947 התחתן ונולדו לו שתי בנות. באותו השנה החל לואיס לעבוד בסגל אוניברסיטת מנצ'סטר, שם עבד כעשר שנים. כיום קרוי על שמו אחד ממבני האוניברסיטה. לואיס שימש כיועץ כלכלי לממשלות רבות באפריקה ובקריביים, ובהן ניגריה, גאנה (שלה סייע בשנותיה הראשונות), טרינידד וטובגו, ג'מייקה וברבדוס. בשנת 1959 חזר לואיס לקריביים כאשר נבחר לכהן כסגן נשיא אוניברסיטת איי הודו המערבית בג'מייקה. בשנת 1963 החל לואיס לעבוד כפרופסור באוניברסיטת פרינסטון, שם עבד כ-20 שנה עד לפרישתו בשנת 1983. מדיה וקבצים בנושא ארתור לואיס בוויקישיתוף ארתור לואיס, באתר פרס נובל (באנגלית) הסבר על ה"דודל" (שרבוט גוגל) שפרסמה גוגל לציון 105 שנים להולדת ויליאם ארתור לואיס, באתר מנוע החיפוש "גוגל" (באנגלית) ארתור לואיס, באתר אנציקלופדיה בריטניקה (באנגלית) ארתור לואיס, באתר "Find a Grave" (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
שירי אוהבת ללמוד

שירי אוהבת ללמוד (באנגלית: Betsy's Kindergarten Adventures, "הרפתקאות גן הילדים של בטסי") היא סדרת טלוויזיה מונפשת אמריקאית לילדים, שהופקה על ידי Polkadot Productions. הסדרה עוקבת אחר שירי (במקור "בטסי"), ילדה בת חמש שבכל פרק עוברת יחד עם חבריה חוויה שונה בגן הילדים. הסדרה שודרה במקור בארצות הברית בערוץ PBS Kids, החל מ-19 בינואר 2008 עד 17 בינואר 2009. בישראל הסדרה שודרה בדיבוב עברי בערוץ הופ! בשנת 2012. לסדרה הופקה עונה אחת הכוללת 24 פרקים באורך 28 דקות, כאשר כל פרק מחולק לשני פרקים משניים באורך 14 דקות. הסדרה עוקבת אחר ילדה בת חמש בשם שירי (במקור "בטסי"), כשהיא מתחילה את שנות לימודיה בגן. בפרק הראשון של הסדרה שירי מתמודדת עם חוסר הוודאות של היום הראשון ללימודים והיא לומדת כיצד להתנהל עם המורה, חבריה החדשים לכיתה והשגרה הלא מוכרת והחדשה לגמרי. בפרקים הבאים מוצגות התחושות והחוויות של שירי כשהיא מסתגלת בגן. כמו כן, במהלך הסדרה שירי עוברת בגן מגוון התנסויות שונות עם חבריה ולומדת דברים חדשים. שירי (Betsy, בטסי) - ילדה בת חמש. הדמות הראשית של הסדרה. גילי (Billy, בילי) - ילד ג'ינג'י שאוהב לשחק באדמה. רז (Scott, סקוט) - ילד חכם עם משקפיים שמתעניין במדע. רוני (Molly, מולי) - ילדה שחצנית. מאיה (Sarah, שרה) - ילדה שאוהבת ספורט. אסף (Kenji, קנג'י) - ילד אינטליגנטי שאוהב לרקוד. נעמה (Maria, מריה) - ילדה שקטה ואמנותית. אירית (Mrs. Carl O'Connor, גברת קרל או'קונור) - גננת גן הילדים בו שירי וחבריה לומדים. בוב (Bob) - נהג האוטובוס שמסיע את שירי וחבריה ללימודים. רועי (Kevin, קווין) - אחיה התינוק של שירי. אמא של שירי - עקרת בית שמטפלת בילדיה. אבא של שירי - טייס. היחיד שמפרנס בבית המשפחה. הדיבוב העברי בוים על ידי אפרת קרצמן, והופק על ידי אסנת סדן. בנוסף דיבבו בדיבוב העברי דניאל לרוז פיק, עידו גביש, אורלי קטן, אמנון וולף ומולי שולמן. טימותי הולך לבית הספר אתר האינטרנט הרשמי של שירי אוהבת ללמוד "שירי אוהבת ללמוד", במסד הנתונים הקולנועיים IMDb (באנגלית) שירי אוהבת ללמוד, במיזם "אישים" לתיעוד היצירה הישראלית
Thotiana

"Thotiana" (בעברית: "תותיאנה") הוא סינגל שהוקלט על ידי הראפר האמריקאי בלופייס, מתוך מיקסטייפ הבכורה שלו, Famous Cryp. בהמשך, יצא רמיקס רשמי של השיר בו משתתפים הראפרים קארדי בי ו-YG. השיר יצא על ידי חברות התקליטים פיפת' אמנדמן ו-eOne. השיר הגיע למקום השמיני במצעד הבילבורד הוט 100. ביוני 2018, הוציא הראפר בלופייס את מיקסטייפ הבכורה שלו Famous Cryp מתוכו יצא "Thotiana", כסינגל הראשון והיחיד והוא נכתב על ידי בלופייס עצמו, ביחד עם ג'ון נתנאל. בהמשך, נודע כי רמיקס רשמי של השיר בהשתתפות קארדי ו-YG עתיד לצאת לאור, אך לא כסינגל מתוך המיקסטייפ. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-72.3 מיליון השמעות. איגוד תעשיית ההקלטות האמריקאי העניק לשיר את תואר הפלטינה על מכירות של למעלה מ-1,000,000 עותקים במדינה, מה שהופך אותו לאחד משירי ההיפ-הופ\ראפ הנמכרים ביותר בארצות הברית בשנה בה הוא יצא. השיר דורג על ידי מגזין הבילבורד כאחד מהשירים הטובים ביותר של שנת 2019. מידע על הסינגל "Thotiana" באתר מיוזיק בריינז מילות השיר "Thotiana" באתר Genius סרטון השיר "Thotiana" באתר יוטיוב Blueface (Ft. Cardi B) – Thotiana (Cardi B Remix) (באנגלית), נבדק ב-2020-09-24 thothiana produced by scum beats IG @bluefacebleedem (באנגלית), נבדק ב-2020-09-24 Blueface – Thotiana (באנגלית), נבדק ב-2020-09-24 ACE Repertory, www.ascap.com The 100 Best Songs of 2019: Staff List, Billboard, ‏2019-12-11 BB CHART Famous Cryp (Reloaded), נבדק ב-2020-09-24 Thotiana (Remix) [feat. YG], נבדק ב-2020-09-24 Gold & Platinum, RIAA (באנגלית) Certificazioni - FIMI, www.fimi.it (ב־) "Gold & Platinum - RIAA". RIAA (באנגלית אמריקאית). נבדק ב-2018-05-10. The Official New Zealand Music Chart, THE OFFICIAL NZ MUSIC CHART (באנגלית)
המשטרה הלאומית

משטרה פדרלית הוא גוף אכיפת חוק במדינות פדרליות ולו סמכויות שיטור מורחבות בכל המחוזות הפדרליים של המדינה. האם התכוונתם ל... המשטרה הלאומית של אפגניסטן המשטרה הלאומית של דנמרק המשטרה הלאומית של הולנד המשטרה הלאומית של האיטי המשטרה הלאומית של איסלנד המשטרה הלאומית של אינדונזיה המשטרה הלאומית של קולומביה המשטרה הלאומית של מזרח טימור המשטרה האזרחית הלאומית של אל סלבדור המשטרה הלאומית של צרפת המשטרה הלאומית של ניקרגואה המשטרה הלאומית של מונגוליה המשטרה הלאומית של ניז'ר המשטרה הלאומית של פרו המשטרה הלאומית של אוקראינה חיל המשטרה הלאומי של ספרד סוכנות המשטרה הלאומית של יפן סוכנות המשטרה הלאומית של טאיוואן סוכנות המשטרה הלאומית של קוריאה המשטרה הלאומית של הפיליפינים המשטרה הלאומית של וייטנאם המשטרה הלאומית של ונצואלה *
פטריק רידרמון

פטריק רידרמון (בצרפתית: Patrick Ridremont; נולד ב-9 באוגוסט 1967, קינשסה) הוא שחקן קולנוע ובמאי קולנוע בלגי. פטריק רידרמון נולד בקינשסה שברפובליקה הדמוקרטית של קונגו, מושבה בלגית בעבר. בשנים 1986–1990 הוא למד משחק במכון לאמנות בבלגיה. לאחר סיום הלימודים פטריק רידרמון החל לשחק בתיאטרון, קולנוע וטלוויזיה. ב-2001 הוא לראשונה שיחק בסרט ומאז הוא השתתף בכ-20 סרטים וסדרות. בשנת 2012 רידרמון היה ביים, תסריטאי ושחקן בסרט Dead Man Talking. על תפקידיו בסרט זה הוא זכה בפרס הקהל ב-3 פסטיבלים לקולנוע בשפה צרפתית בבלגיה וצרפת. בשנת 2015 דיבב לצד אודרה טוטו בסרט האנימציה הצרפתי "Phantom Boy". החל משנת 2017 הוא משתתף בסדרת הטלוויזיה "יחידה 42". בשנת 2018 התארח בסדרת הטלוויזיה הצרפתית-גרמנית-בלגית "נהרות הארגמן". פטריק רידרמון אישיות ידוע בבלגיה בין היתר בהיותו מנחה תוכניות והופעות שונות בטלוויזיה. מדיה וקבצים בנושא פטריק רידרמון בוויקישיתוף פטריק רידרמון, במסד הנתונים הקולנועיים IMDb (באנגלית) פטריק רידרמון, באתר AllMovie (באנגלית) פטריק רידרמון, במסד הנתונים הקולנועיים KinoPoisk (ברוסית)
Me Gusta (שיר של אניטה)

Me Gusta (באנגלית: I Like, ובעברית: אני אוהבת) הוא סינגל שהוקלט על ידי הזמרת-יוצרת הברזילאית אניטה, ביחד עם הראפרית האמריקאית קארדי בי והזמר מייק טאוורס. השיר יצא לאור ב-18 בספטמבר 2020, על ידי חברת התקליטים וורנר רקורדס כסינגל מתוך האלבום, Versions of Me. כבר בצאתו, זכה השיר להד תקשורתי ולביקורות שונות שפורסמו על ידי אתרי מוזיקה ומגזינים שונים. השיר נכתב על ידי אניטה, קארדי בי, מייק טאוורס, אנדרס טורס, קרולינה קולון, מאוריסיו רנגיפו, בניטו גרסיה, רפא דיאס, וואלאס צ'יבטינהא וראיין טדר והוא יצא לאחר שאניטה הוציאה את הסינגל "Tócame", ולאחר שקארדי בי הוציאה את הלהיט הבינלאומי "WAP". בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-10 מיליון השמעות. הווידאו קליפ הרשמי של השיר הועלה לערוץ היוטיוב הרשמי של אניטה ב-18 בספטמבר 2020, בשידור חי. בתחילת הקליפ, ניתן לראות את אניטה יוצאת מאחד הבתים ובהמשך ניתן לראות את קארדי בי מצטרפת לסצנות עם אניטה, תוך שהן שרות את השיר ומבצעות ריקודים נלווים. נכון לספטמבר 2020, מונה הצפיות של הקליפ עומד על למעלה מ-20 מיליון צפיות. Me Gusta, במסד הנתונים הקולנועיים IMDb (באנגלית) Me Gusta, באתר Last.fm (באנגלית) מידע על הסינגל "Me Gusta" באתר מיוזיק בריינז מידע על השיר "Me Gusta" באתר AllMusic מידע על היצירה "Me Gusta" באתר Discogs מילות השיר "Me Gusta" באתר Genius סרטון השיר "Me Gusta" באתר יוטיוב אניטה, קארדי בי, מייק טאוורס, אנדרס טורס, קרולינה קולון, מאוריסיו רנגיפו, בניטו גרסיה, רפא דיאס, ראיין טדר, וואלאס צ'יבטינהא Madison Bloom, Anitta Enlists Cardi B and Myke Towers for New Song “Me Gusta”, Pitchfork (באנגלית) Anitta anticipa su próximo álbum con “Me gusta”, un nuevo tema con Cardi B y Myke Towers, GQ Mexico (ב־Mexican Spanish) Me Gusta: Anitta Is On A Mission, Clash Magazine (באנגלית) Hear Cardi B on Anitta's new single, 'Me Gusta' | NME, NME Music News, Reviews, Videos, Galleries, Tickets and Blogs | NME.COM, ‏2020-09-18 (באנגלית) Facebook, Twitter, Show more sharing options, Facebook, Twitter, Brazilian singer Anitta's new song has everything we need, including Cardi B, Los Angeles Times, ‏2020-09-18 (באנגלית) Fans Choose Anitta's ‘Me Gusta’ Featuring Cardi B as This Week's Favorite New Music, Billboard, ‏2020-09-20 Me Gusta - Anitta, Cardi B, Myke Towers, a playlist by quircos on Spotify, Spotify Anitta "Me Gusta" (Feat. Cardi B & Myke Towers) [Official Music Video] CERTIFICADOS, Pro-Música Brasil (ב־Brazilian Portuguese) "Me Gusta (with Cardi B & Myke Towers) - Single by Anitta". Apple Music. ארכיון מ-24 בספטמבר 2020. נבדק ב-24 בספטמבר 2020. {{cite web}}: (עזרה) "Anitta - Me Gusta (with Cardi B & Myke Towers) (Radio Date: 25-09-2020)". EarOne. נבדק ב-24 בספטמבר 2020. {{cite web}}: (עזרה)
ג'יימס טובין

ג'יימס טובין (באנגלית: James Tobin, נולד ב-5 במרץ 1918 ונפטר ב-11 במרץ 2002) היה כלכלן אמריקאי ופרופסור באוניברסיטת ייל ובאוניברסיטת הרווארד. זוכה פרס נובל לכלכלה. טובין היה חבר במועצת היועצים הכלכליים של ארצות הברית וויעץ לחבר הנאמנים של הפדרל ריזרב. טובין גם היה ממפתחי הכלכלה הקיינסיאנית ודגל בהתערבות ממשלתית כדי לייצב את התפוקה ולהימנע ממיתון. טובין נולד ב-5 במרץ 1918 בשמפיין שבאילינוי. אביו היה עיתונאי שעבד באוניברסיטת אילינוי באורבנה-שמפיין ולחם במלחמת העולם הראשונה. אמו הייתה עובדת סוציאלית. בשנת 1935 החל טובין ללמוד באוניברסיטת הרווארד וסיים את התואר הראשון בהצטיינות בשנת 1939. הוא החל מיד את לימודי התואר השני, אך קטע אותם על מנת להתגייס לצי ארצות הברית ולהילחם במלחמת העולם השנייה. בשנת 1947 סיים את לימודי הדוקטורט. בשנת 1950 עבר ללמד באוניברסיטת ייל, שם הפך לפרופסור בשנת 1957. בשנת 1955 זכה במדליית ג'ון בייטס קלארק. בתחילת שנות ה-60 היה טובין מהצוות הכלכלי שייעץ לנשיא ארצות הברית ג'ון פיצג'רלד קנדי. בתחילת שנות ה-80 טובין כיהן כפרופסור אורח באוניברסיטת קליפורניה בברקלי. בשנת 1988 פרש מהאקדמיה, אך המשיך לכתוב באופן מועט. טובין נפטר ב-11 במרץ 2002 בניו הייבן, קונטיקט. מדיה וקבצים בנושא ג'יימס טובין בוויקישיתוף ג'יימס טובין, באתר פרס נובל (באנגלית) ג'יימס טובין, באתר פרויקט הגנאלוגיה במתמטיקה ג'יימס טובין, באתר אנציקלופדיה בריטניקה (באנגלית) ג'יימס טובין, באתר "Find a Grave" (באנגלית)
יחסי ליטא–צ'ילה

יחסי ליטא–צ'ילה הם יחסי החוץ בין ליטא לבין הרפובליקה של צ'ילה. ב-22 בספטמבר 1921, ליטא הצטרפה לחבר הלאומים וצ'ילה הצביעה בעד הצטרפותה לארגון. יחסים דיפלומטיים בין צ'ילה וליטא כוננו ב-5 בדצמבר 1991, לאחר שצ'ילה הכירה בעצמאותה של ליטא ב-28 באוגוסט אותה שנה. צ'ילה מיוצגת בליטא באמצעות שגרירותה בקופנהגן, דנמרק, ובנוסף מחזיקה קונסוליית כבוד בוילנה. ליטא מיוצגת בצ'ילה שגרירותה בבואנוס איירס, ארגנטינה, ובנוסף מחזיקה קונסוליה כללית בסנטיאגו דה צ'ילה. אתר על יחסי מדינות
יחסי לטביה–צ'ילה

יחסי לטביה–צ'ילה הם יחסי החוץ בין לטביה לבין הרפובליקה של צ'ילה. ב-22 בספטמבר 1921, לטביה הצטרפה לחבר הלאומים וצ'ילה הצביעה בעד הצטרפותה לארגון. יחסים דיפלומטיים בין צ'ילה ולטביה כוננו ב-26 בספטמבר 1991, לאחר שצ'ילה הכירה בעצמאותה של לטביה ב-28 באוגוסט אותה שנה. צ'ילה מיוצגת בלטביה באמצעות שגרירותה בסטוקהולם, שוודיה, ובנוסף מחזיקה קונסוליית כבוד בריגה. לטביה אינה מיוצגת בצ'ילה לא בדרג השגרירות ולא בדרג הקונסוליה. מדיה וקבצים בנושא יחסי לטביה–צ'ילה בוויקישיתוף אתר על יחסי מדינות
יחסי אפגניסטן–צ'ילה

יחסי אפגניסטן–צ'ילה הם יחסי החוץ בין הרפובליקה האסלאמית של אפגניסטן לבין הרפובליקה של צ'ילה. לאחר נפילת קאבול בשנת 2021, ציין שר החוץ הצ'יליאני, אנדרס אלמאנד, כי "ניצחון הטליבאן באפגניסטן הוא בושה לעולם וטרגדיה לנשים", וקבע כי משרד החוץ משתף פעולה עם מדינות אחרות על מנת לסייע בפינוי פעילי ארגוני זכויות אדם באפגניסטן. ב-26 באוגוסט 2021 הודיע משרד חוץ הצ'ליאני כי הוא נוקט צעדים לקבלת יותר מ-300 פליטים אפגנים הנמצאים בסכנה עקב השתלטות הטליבאן על אפגניסטן. המסחר בין שתי המדינות הסתכם בשנת 2018 ב-12,000 דולר, וכלל בעיקר יצוא מאפגניסטן לצ'ילה של מכשירי אריזה, מכשירי רדיו מרחוק ושטיחים ארוגים ביד. צ'ילה מיוצגת באפגניסטן באמצעות שגרירותה בטהראן, איראן. אפגניסטן מיוצגת בצ'ילה באמצעות שגרירותה באוטווה, קנדה. Por Felipe Vargas, Emol, Cancillería colaborará para ayudar a evacuar a mujeres líderes de organizaciones de DD.HH. en Afganistán, emol, ‏16 באוגוסט 2021 Alberto González, Chile avanza en las gestiones para acoger a más de 300 refugiados afganos, BioBioChile - La Red de Prensa Más Grande de Chile, ‏26 באוגוסט 2021 (בספרדית) באתר משרד החוץ הצ'יליאני ערך זה הוא קצרמר בנושא יחסי חוץ ובנושא אפגניסטן. אתם מוזמנים לתרום לוויקיפדיה ולהרחיב אותו.
שוטר טוב/שוטר רע

שוטר טוב/שוטר רע, המכונה גם תשאול משותף או חבר ואויב היא טקטיקה פסיכולוגית המשמשת במשא ומתן ובתשאול משטרתי. הטכניקה מערבת צוות של שני חוקרים הנוקטים גישות מנוגדות כלפי נחקר. החוקרים עשויים לראיין את הנחקר לסירוגין או להתעמת עמו במקביל. "השוטר הרע" נוקט עמדה אגרסיבית ושלילית כלפי הנחקר ומטיח האשמות בוטות, הערות גנאי, איומים, ובאופן כללי יוצר אנטיפתיה בין הנחקר לבינו. אווירה זו מהווה את הבמה של "השוטר הטוב" שפועל באהדה כלפי הנחקר כדי להיראות תומך ומבין כלפיו. השוטר הטוב יגן גם על הנחקר מפני השוטר הרע. בשלב זה, הנחקר עשוי להרגיש שהוא יכול לשתף פעולה עם השוטר הטוב מתוך אמון או מפחד מהשוטר הרע. לאחר מכן הם עשויים לחפש הגנה אצל השוטר הטוב ולמסור לו מידע שהחוקרים מבקשים להשיג. ניתן גם להפוך את הסדר, השוטר הטוב צובר אמון אצל הנחקר ואילו השוטר הרע סודק את ההיבטים הקשוחים יותר. לטכניקה זו יש גם חסרונות בכך שהיא ניתנת לזיהוי בקלות וה"שוטר הרע" עלול להרחיק את הנחקר מהאפשרות להוציא ממנו מידע. שוטר טוב, שוטר רע (סרט) שיטת המקל והגזר Susan Brodt & Marla Tuchinsky (במרץ 2000). "Working Together but in Opposition: An Examination of the "Good-Cop/Bad-Cop" Negotiating Team Tactic". Organizational Behavior and Human Decision Processes. 81 (2): 155–177. doi:10.1006/obhd.1999.2879. PMID 10706812. {{cite journal}}: (עזרה) Mark Homan (2010). Promoting Community Change: Making it Happen in the Real World. Cengage Learning. ISBN 978-0840031952. נבדק ב-24 בינואר 2015. {{cite book}}: (עזרה) Roy J. Lewicki & Alexander Hiam (2011). Mastering Business Negotiation. John Wiley & Sons. ISBN 978-1118046944. נבדק ב-24 בינואר 2015. {{cite book}}: (עזרה)תחזוקה - ציטוט: שימוש בפרמטר authors (link)
משטרת אונטריו

משטרת אונטריו, רשמית: משטרת מחוז אונטריו (באנגלית: Ontario Provincial Police, בראשי תיבות: O.P.P.) היא כוח משטרה בקנדה, במחוז אונטריו. מדובר בכוחות המשטרה הראשונים והגדולים באונטריו (עובדים בו 7,383 איש מתוכם 5618 שוטרים חמושים ו-853 שוטרי עזר). זהו כח המשטרה והשני בחשיבותו בקנדה כולה. גוף המשטרה פועל בכל האזורים הכפריים ובפרברי המחוז, כלומר בכפרים ובעיירות שאין להם משטרה עירונית משלהם. הכח גם מבצע תפקידי חקירה פלילית בפרובינציה. במטרופולין טורונטו הגוף אחראי גם לבטיחות בדרכים בכבישים ואחראי גם על אספקת שירותי אבטחה וביטחון בבית המחוקקים המחוזי בקווינס פארק, טורונטו. מדיה וקבצים בנושא משטרת אונטריו בוויקישיתוף אתר האינטרנט הרשמי של משטרת אונטריו (באנגלית) משטרת אונטריו, ברשת החברתית פייסבוק משטרת אונטריו, ברשת החברתית אקס (טוויטר) משטרת אונטריו, ברשת החברתית אינסטגרם משטרת אונטריו, ברשת החברתית LinkedIn משטרת אונטריו, סרטונים בערוץ היוטיוב ערך זה הוא קצרמר בנושא קנדה. אתם מוזמנים לתרום לוויקיפדיה ולהרחיב אותו.